Ir-Regolament tal-Kummissjoni (KE) Nru 2343/2003
tat-23 ta' Diċembru 2003
dwar il-klassifikazzjoni ta' ċerta oġġetti fin-Nomenklatura Magħquda
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura ta' statistika fuq t-Tariffa Komuni tad-Dwana [1], kif emendata l-aħħar mir-Regolament tal-Kummissjoni (KE) Nru 1949/2003 [2], u partikolarment l-Artikolu 9(1)(a) tiegħu,
Billi:
(1) Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri dwar il-klassifikazzjoni ta' l-oġġetti msemmija fl-Anness ta' dan ir-Regolament.
(2) Ir-Regolament (KEE) Nru 2658/87 jistabbilixxi r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li tkun totalment jew parzjalment ibbażata fuqha jew li żżid kull suddiviżjoni magħha u li tkun stabbilita b'disposizzjonijiet speċifiċi tal-Komunità, bil-għan li tapplika tariffa u miżuri oħra rigward kummerċ ta' merkanzija.
(3) Skond dawk ir-regoli ġenerali, l-oġġetti deskritti fil-kolonna 1 tat-tabella stipulata fl-Anness għandha tkun klassifikata skond il-Kodiċi CN indikata fil-kolonna 2, bis-saħħa tar-raġunijiet stipulati fil-kolonna 3.
(4) Ikun xieraq li tipprovdi li dik l-informazzjoni tat-tariffa li torbot maħruġa mill-awtoritajiet tad-dwana ta' l-Istati Membri rigward il-klassifikazzjoni ta' oġġetti fin-Nomenklatura Magħquda u li ma tkunx skond dan ir-Regolament, tista' tkompli tiġi ċitata mid-detentur għal perjodu ta' tliet xhur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi Kodiċi tad-Dwana tal-Komunità [3], kif emendat l-aħħar bir-Regolament (KE) Nru 2700/2000 tal-Parlament Ewropew u tal-Kunsill [4].
(5) Il-miżuri provduti f'dan ir-Regolament huma skond l-opinjoni tal-Kumitat tal-Kodiċi tad-Dwana,
ADOTTAT DAN IR-REGOLAMENT:
Artikolu 1
L-oġġett deskritt fil-kolonna 1 tat-tabella stipulata fl-Anness għandu jkun ikklassifikat fin-Nomenklatura Magħquda taħt il-Kodiċi NM indikata fil-kolonna 2.
Artikolu 2
Informazzjoni li torbot dwar it-tariffa maħruġa mill-awtoritajiet doganali ta' l-Istati Membri li ma tkunx skond dan ir-Regolament tista' tkompli tkun ċitata għal perjodu ta' tliet xhur skond l-Artikolu 12(6) ta' Regolamenti (KEE) Nru 2913/92.
Artikolu 3
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Diċembru 2003.